Сирия в момента е нещо безпрецедентно, на нейна територия има представители на 8 армии
Снимка: Информационна агенция "Фокус" София. Сирия в момента е нещо безпрецедентно в историята на световното военно дело. На нейната територия има представители на 8 армии и то редовни армии. Нещо, което е наистина впечатляващо. Това каза в интервю за Агенция “Фокус“ арабистът проф. Владимир Чуков. „Сирия ще остане в учебниците не само по теория на военната тактика и стратегия, тя ще остане и в учебниците и в учебниците по теория и практика на международните преговори. Което наистина е неприятен инцидент“, посочи проф. Чуков. „Много силно ми се иска да мисля, че все пак няма да се стигне до конфронтация на армиите, които се намират на територията на Сирия“, коментира той. Според него не е добре да достигаме до генералните заключения, че започва трета световна война, че това е преобръщане на хода на войната. „На този етап, по-скоро битката е словесна, по-скоро битката е в ООН, битката е между дипломатите“, посочи проф. Чуков. Според него, за да бъде разрешен конфликтът, Сирия трябва да бъде оставена на сирийците, които най-добре ще разрешат своите проблеми. Арабистът изрази съмнение, че официалната сирийска власт е отговорна за нападението с химически оръжия. „Изглежда нелогично Башар Асад да нападне Хан Шейхун“, коментира той. Стефан ПЕТРОВПълния текст на интервюто четете по-късно в „Мнение” © 2017 Всички права запазени. Позоваването на Информационна агенция "Фокус" е задължително!